  Майя Бывальцева Россилэн азьмуртэз Владимир Путин обороная министрен Сергей Шойгуэн видеоконференци амалэн пумиськонэз дыръя Вормон Нуналлы 75 ар тырмонлы сӥзем парадэз но «Быронтэм полк» ужрадэз ортчытон нуналъёсты шараяз. Со сярысь Кремльлэн нимлыко сайтаз ивортэмын. Кун кивалтӥсьлэн кылъёсызъя, Россиын оглом, озьы ик тросаз улосвылъёсын но Ожгар кужымъёсын югдур огсыр возиське, нош трос интыосын огсыр ӧре пыре бере, парадэз ортчытонлы дасяськыны луэ. Россилэн шоркараз, Москваын, но мукет каръёсын Быдӟым Атыкай ожын Вормонлы 75 ар тырмонлы сӥзем ожгар парадлы дасяськонэз кутскыны косӥсько. Ми сое 24-тӥ инвожое ортчытомы – со нуналэ, куке 1945-тӥ арын вормисьёслэн историе кылем парадзы ортчиз, куке Горд площадетӥ Москва вӧзын ожмаськем но Ленинградэз утем, Сталинград котырын жугиськем, Европаез мозмытэм, Берлинэз басьтэм ожгарчиос ортчизы Владимир Путин, Росси Федерацилэн азьмуртэзРоссилэн азьмуртэз дасяськон но парадэз ортчытон дыръя кышкыттэмлыкъя вань куронъёсты чурыт быдэсъяны куриз. Кышкыттэмлыкъя куронъёсты быдэсъянэз озьы ик радъяны «Быронтэм полк» ортчон дыръя уз луы. Каръёсысь урамъёсы туж трос калык потоз, висэз чаклан сярысь вераськон ик ӧвӧл, пусйиз Владимир Путин. Соин ик ужрадэз пӧсьтолэзе ортчытыны ӵектӥз. «Бессмертный полк» маршез <…> 26-тӥ пӧсьтолэзе ортчытыны ӵектӥсько, со асьмелэн ожгар данлыкъя эшшо одӥгез нуналмы – Россиысь Ожгар-Зарезь Флотлэн нуналэз. Со нуналэ ик кунысь Ожгар-Зарезь Флотлэн валтӥсь базаосаз Ожгар-зарезь парад ортчытыны курисько Владимир Путин, Росси Федерацилэн азьмуртэзВладимир Путин югдурез чакласа возёзы но матысь толэзьёсы кышкытлыкез дунъялозы шуыса пусйиз. Ӧнерчиос кышкытлыкъя куронъёсты быдэстыны уг луы шуыса веразы ке, «Быронтэм полклэсь» шествизэ берлолы выжтыны луонлыкез эскерозы. Адямиослэн улонзы, тазалыксы, кышкыттэмлыксы – ми понна валтӥсез, номырин мертантэм дунлык Владимир Путин, Росси Федерацилэн азьмуртэзТодэ вайытом, Вормон Парадэз мукет дырлы выжтон сярысь Россилэн азьмуртэз 17-тӥ оштолэзе вераз вал.  Тегъёс: Мерлык ВладимирПутин Удмуртия Россия ВормонНунал Быронтэмполк Парад  